בית דרה

**תפריט האתר: אמבר , פרקי הסיפור , דמויות , בני המשפחה , ממשל ומשטר , ההיסטוריה המוכרת , גאוגרפיה ומקומות , כוחות, החיים היקום וכל השאר**

בית אצולה מינורי עם קשר דם לאצולת בגמה (צל בממלכות המעגל הזהוב), הם היו מהיבואנים העיקריים של סחורות בגמה לאמבר.

היה להם קשר טוב עם בית פלדאן, מאחר והלורד באזיל דארה לבית פלדאן הוא בעלה של הדוכסית איירין פלדאן.

אך כיום הבית חסר כל נכסים ונמצא במצב של חובות רבים לנושיו.

הרוזן הנוכחי של בית דרה, טימון דרה, השתגע, הוא מסתובב מחוץ לעיר אמבר ומקלל את העוברים והשבים.

בנו של הרוזן ויורשו, הלורד אלקיביאדס דרה, עזב והצהיר על שנאתו הנצחית לאמבר.

## היסטוריה

### הסיפור של אלקיביאדס

הלורד אלקיביאדס דרה הוא בנו של הרוזן טימון דרה, הוא היה היה בעל קריירה ארוכה כמצביא ביחידה הצבאית של אמבר - מגיני קולביר.

לפני שנים אחדות, סיר טימותי מבגמה אחד מקציניו של המצביא הלורד אלקיביאדס דרה קטל אציל מבית קארם במהלך ריב.

הרשויות באמבר החליטו להעמיד את הקצין לדין.

אלקיביאדס ניסה להגן על הקצין והעיד כי הקצין פעל בהתאם לחוקי הדו קרב, אך הנסיך אריק דחה את הטיעונים.

אלקיביאדס היה בטוח כי אריק קיבל שוחד ופנה למלך אוברון, אשר התעלם מפנייתו. סיר טימותי מבגמה הוצא להורג.

בתגובה, הלורד אלקיביאדס דרה מר הנפש, התמלא בכעס ושנאה, פרש ממגני קולוויר ויצא לגלות. יש האומרים כי הוא נשבע לנקום באמבר ואוסף צבא בצללים.

(סיפור היסטורי על בית דרה המבוסס על המחזה "**טימון איש אתונה**" של ויליאם שייקספיר).

### טימון איש אמבר

הרוזן טימון דרה היה אזרח אמברי עשיר, טוב לב ונדיב, שהרעיף מתנות וכסף על שפע חבריו החנפנים והנצלנים שסובבו אותו. יש המספרים כי הוא שיחד את אבי הנערה שמשרתו חיזר אחריה כדי שיתיר להם להינשא, שהוא פדה את חובו של ידיד, וביזבז כספים רבים על דברים דומים. רק פלאביוס המשרת, המסור לו באמת ובתמים, מנסה להבהיר לו את המצב לאשורו.

טימון עורך לידידיו משתה במהלכו הוא נושא נאום על חשיבותה של הרעות והנאמנות לאמבר. הפילוסוף הציני אפמנטוס (המוכר כאיש סודו של הנסיך אריק), הנוכח בחגיגה, עולב בטימון בבוז, בפני כל הקהל, על תמימותו ועל כך שהוא לא מסוגל לשלוט בבנו ורומז על בגידה "*אולי אתה הוא העומד מאחורי מעשה הבגידה של בנך*". העשיר חצי שיכור מתקשה להבין את רשעותו של אפמנטוס ונעלב רבות מהרמיזות. אפמנטוס, המכיר את הנטייה של טימון לפזרנות יתר, מציע כי כדי להוכיח את נאמנותו לאמבר "*לא במילים קונים נאנמנות אלא במעשים בכסף בזהב... כמה נאמן אתה טימון איש דרה*". המשרת פלאביוס מנסה לעצור את אדונו, אך טימון בלהט הרגע מתעלם ומצהיר מייד למול כל הקהל: "*את כל הוני אתן לממלכה כאן ועכשיו*" וכך הוא עושה עוד באותו הלילה.

למחרת היום, פלאביוס מודיע לטימון שפזרנותו הרבה כילתה את ממונו, ועתה הוא שקוע בחובות. נושיו מגיעים כדי לתבוע את כספם. הוא המום וזועם על המשרת, אותו הוא מאשים בכך שלא סיפר לו על כך קודם. פלאביוס עונה כי אמר לו זאת פעמים רבות.

טימון משגר שלושה ממשרתיו לחבריו אותם הציל מצרה בעבר כדי שיבואו לעזרו, אך "חבריו" כולם דוחים בקש את בקשותיו ותחינותיו.

הרוזן טימון דרה המזועזע מכך שאף אחד מחבריו לא הסכים לסייע לו בצרתו, מזמין את כל "חבריו" (שסרבו לעזור לו) למשתה נוסף. הם באים ברצון, ללא כל בושה, אך מגלים שהכין להם אך מים ואבנים. הוא משליך עליהם עפר, מקלל אותם ומכריז כי עתה הוא שונא את כל בני-האדם.

חסר כל, הוא יוצא אל מחוץ לעיר כדי להתקיים על שורשים ועשבים. פלאביוס משרתו בא לחפשו כדי להביא לו אוכל ולשכנע אותו לחזור ולגור תחת קורת גג, וטימון משבחו כאדם הישר היחיד בתבל.

יש המספרים כי בעודו מחפש מזון מחוץ לעיר הוא מצא אוצר זהב אגדי ומסר את מרבית הזהב שמצא לבנו אלקיביאדס כדי שיכבוש את אמבר. יש המספרים כי העניק זהב לשני גנבים, כדי שיפרצו לכל הבתים שיוכלו, ולשתי זונות, על מנת שיפיצו מחלות מין.

(סיפור היסטורי על בית דרה המבוסס על המחזה "**טימון איש אתונה**" של ויליאם שייקספיר).

## דמויות:

* הרוזן טימון דרה - הרוזן הנוכחי של בית דרה, יש אומרים שהוא השתגע, מסתובב מחוץ לעיר אמבר ומקלל את העוברים והשבים.
* הלורד אלקיביאדס דרה - בנו של הרוזן, היה קצין במגני קולוויר, הוא עזב והצהיר על שנאתו הנצחית לאמבר.
* הלורד באזיל דרה (לבית פלדאן). בן דוד של הרוזן טימון דרה.
* הפילגש חדשה של רודריגו בורג'ה (האפיפיור אלכסנדר השישי) היא **הליידי ג'וליה פארנזה** "היפה" בהיותה בת 19 ונשואה לאחר (**הליידי** **ג'וליה פארנזה** היא מ**בית דרה** - משפחת אצולה זוטרה באמבר).
* הקרדינל - אלסאנדרו פַארְנֶזֶה, האח הקטן של היא **הליידי ג'וליה פארנזה**